
    Táto novéna sa modlí

    počas deväť po sebe nasledujúcich dní.

    Odporúča sa modliť pred sviatkami

    a slávnosťami Panny Márie, zvlášť počas

    Novény zjavenia Matky dobrej rady

    v Genazzano1,

    čiže od 16. apríla do 25. apríla –

    slávnosť Márie, Matky dobrej rady.

  



ÚVOD

V Sanktuáriu Panny Márie v Genazzane sa nachádza tajomná, živá a silná prítomnosť, ktorá priťahuje, pohne, zaujme a premieňa pútnikov. Pravdepodobne sa tu každý deň prežíva to, čo dvetisícročné skúsenosti Cirkvi vyjadrili krátkym výrazom „ad Iesum per Mariam“ – skrze Máriu k Ježišovi.

Mária, Matka Božieho Syna, si v priebehu storočí vybrala veľké množstvo miest; rovnako aj Genazzano. Kto by mohol spočítať všetky mariánske svätyne, veľké, malé i veľmi malé, roztrúsené po celom svete? Každá z nich má svoju duchovnú krásu a silu.

Titul, ktorým je Panna Mária uctievaná v augustiniánskej svätyni, pochádza z veľmi živej skúsenosti kresťanského ľudu. Je to titul s veľmi hlbokým učením. Medzi biblickými čítaniami nachádzame evanjeliovú stať s názvom „Svadba v Káne“ (Jn 2,1-11). Slová, ktoré tam Mária hovorí posluhujúcim, odhaľujú význam mariánskeho titulu: „Urobte všetko, čo vám Ježiš povie.“ Tieto slová predstavujú radu, ktorú Mária adresuje nielen sluhom, ale aj všetkým ľuďom, ktorí sa chcú vo svojom živote stretnúť s Božím milosrdenstvom.

Podľa starodávnej tradície sa v čase vešpier dňa 25. apríla 1467, na sviatok svätého Marka, na stene rozostavaného augustiniánskeho kostola zázračne objavil obraz Preblahoslavenej Panny Márie. Krátko po zázračnej udalosti dvaja albánski pútnici rozpoznali v jej črtách Madonu z Genazzana, obraz uctievaný v albánskom Scutari pod titulom Matka dobrej rady. Ten obraz sa akoby zázrakom odtrhol z miesta, kde bol uctievaný, a opustil krajinu, ktorá o krátky čas padla do rúk sultána.


P. Juraj Pigula, augustinián



OEBPS/Images/titul_2.png
&
Novena
k Madvii,
Matke dobrej rady

<< ZACHE's





OEBPS/Images/cover.jpg
- Novéna
~ kMadrii,
‘dobrej rady






OEBPS/Images/titul.png
Ve
Noveéna
k Madrii,
Matke dobrej rady





